2022.10.31.
HU
Az Európai Unió Hivatalos Lapja
C 418/13
3) A 2000/31/EK irányelv 14. cikkének (1) bekezdésében előírt felelősség alóli mentesség vonatkozik-e az információk online keresőprogrammal való gyűjtésére és keresésére irányuló szolgáltatást nyújtó szolgáltató e szolgáltatás nyújtásának módjáért való felelősségére, ha a szolgáltatás nyújtásának e módja arra ösztönzi a szolgáltatás igénybe vevőjét, hogy az információk tekintetében szerzői jogi jogosult személyek engedélye nélkül tároljon információkat, anélkül, hogy a szolgáltató aktívan részt venne a szerzői jogok megsértésében?
(1)
A belső piacon az információs társadalommal összefüggő szolgáltatások, különösen az elektronikus kereskedelem, egyes jogi vonatkozásairól szóló, 2000. június 8-i 2000/31/EK európai parlamenti és tanácsi irányelv (Elektronikus kereskedelemről szóló irányelv) (HL 2000.
L 178., 1. o.; magyar nyelvű különkiadás 13. fejezet, 25. kötet, 399. o.).
2022. augusztus 30-án benyújtott kereset – Európai Bizottság kontra Spanyol Királyság (C-576/22. sz. ügy) (2022/C 418/16) Az eljárás nyelve: spanyol Felek Felperes: Európai Bizottság (képviselők: C. Hermes és E. Sanfrutos Cano, meghatalmazottak) Alperes: Spanyol Királyság
Kereseti kérelmek — A Bíróság állapítsa meg, hogy a Spanyol Királyság – mivel nem jelölte ki nitrátok által veszélyeztetett területekként Castilla és León, Extremadura, Galicia, a Baleári-szigetek, a Kanári-szigetek, Madrid és a Comunidad Valenciana területén a bevezetés (felszíni vizek) vagy a beszivárgás (felszín alatti vizek), általi érintett övezeteket, amelyek relevánsak a keresetben meghatározott minden egyes szennyezett mérési pont tekintetében; mivel Aragónia, Castilla-La Mancha, Castilla és León, Extremadura és Madrid cselekvési programjaiban nem írt elő minden szükséges kötelező intézkedést, és mivel nem fogadta el az eutrofizációval kapcsolatos járulékos intézkedéseket vagy megerősített cselekvéseket az egész ország viszonylatában, valamint a nitrátokkal való szennyezés vonatkozásában valamennyi autonóm közösség tekintetében azon autonóm közösségek vonatkozásában, amelyek mérőpontjainak szennyezettsége emelkedést mutat a nitrátok által veszélyeztetett területeken, különösen Aragónia, Castilla-La Mancha, Castilla és León és Murcia területén – nem teljesítette a vizek mezőgazdasági eredetű nitrátszennyezéssel szembeni védelméről szóló, 1991. december 12-i 91/676/EGK tanácsi irányelv (1) 3. cikkének (4) bekezdéséből (a II. és III. melléklettel összefüggésben), valamint 5. cikkéből eredő kötelezettségeit; — a Spanyol Királyságot kötelezze a költségek viselésére.
Jogalapok és fontosabb érvek Keresetében a Bizottság három kötelezettségszegési jogalapra hivatkozik.
Első kötelezettségszegési jogalapjának keretében a Bizottság azt rója fel a Spanyol Királyságnak, hogy nem teljesítette a 91/676/EGK irányelv 3. cikkének (4) bekezdéséből eredő kötelezettségeit.
A Bizottság azt állítja, hogy a Spanyol Királyság megsértette e rendelkezést Castilla és León, Extremadura, Galicia, a Baleári-szigetek, a Kanári-szigetek, Madrid és a Comunidad Valenciana területén, mivel továbbra is vannak olyan területek, amelyeket nem jelöltek nitrátok által veszélyeztetett területeknek, és azokat nem sorolták a már létező, nitrátok által veszélyeztetett területek közé, annak ellenére, hogy a mezőgazdasági eredetű nitrátok által keltett szennyeződést ellenőrző hálózaton keresztül megszerzett adatok igazolják e területek kijelölését/besorolását.